Croajingolong nasjonalpark

Croajingolong nasjonalpark er en nasjonalpark i den australske delstaten Victoria. Nasjonalparken har et areal på 883 km2 og ligger omtrent 450 kilometer øst for delstatshovedstaden Melbourne og 500 kilometer sør for Sydney. Navnet Croajingolong stammer fra aboriginerfolket Krauatungalung sine ord for "tilhører" (galung) og "øst" (kraua). Beliggenhet Parken grenser til Tasmanhavet i sør, i vest til elva Bemm og i øst til byen Mallacoota. I nord avgrenses området av åser med busklandskap. Arealet til parken er 875 km². Stien Wilderness Coast Walk på 100 km strekker seg gjennom hele lengden av parken langs strender, gjennom lynghei og rundt steinete nes. Croajingolong nasjonalpark, sammen med tilstøtende Nadgee naturreservat i New South Wales, utgjør et av tolv verdensbiosfæreområder i Australia. Viktig fugleområde Den østlige delen av parken ligger innenfor Nadgee to Mallacoota Inlet Important Bird Area, utpekt av BirdLife International fordi området er et viktig levested for bestander av østlige børstefugler og Pycnoptilus floccosus. Severdigheter Croajingolongs landskap er så spektakulært og betydningsfult at FNs organisasjon for utdanning, vitenskap og kultur (UNESCO) utpekte det som et verdensbiosfærereservat i 1977. Parken huser et imponerende biologisk mangfold med nesten 1000 hjemmehørende plantearter og 315 dyrearter. Det mangfoldige kystlandskapet har steinete utspring, lange sandstrender, kystdyner og elver, noe som gjør parken til et populært reisemål for fotturer, svømming, dykking, snorkling og kajakkpadling i havet. Den populære stien Wilderness Coast Walk, som strekker seg 45 kilometer fra campingområdet ved Thurra River til Shipwreck Creek, er en fin måte å oppleve nasjonalparkens mangfold av plante- og dyreliv. Populære reisemål i parken inkluderer: Point Hicks-neset og det nærliggende fyrtårnet Feriebyen Tamboon Inlet Sanddynene ved Thurra River Lake Elusive ved Wingan Inlet Fjellet Mount Everard Det finnes campingplasser ved Wingan Inlet, Shipwreck Creek og Peachtree Creek. Alle disse er tilgjengelige med bil. Campingplassene ved Mueller Inlet og Thurra River er privateide. De fleste campingplassene er utstyrt med piknikfasiliteter og peiser. Referanser Eksterne lenker Croajingolong nasjonalpark på Parks Victoria Wilderness Coast Walk